Sykkelen var en videreutvikling av Crossmaster, som i likhet med Apache hadde et langt sykkelsete etter modell av motorsykkelsaler. Øglænd gikk med Apache et steg lenger, med rygglene og «chopper»-styre, i tillegg til dekaler med motiv inspirert av amerikanske urfolk. Syklene var å få i tre størrelser. 15", 17" og 18" (det ble også laget noen 12", men det var ytterst få). Tilgjengelig ekstrautstyr var blant annet speedometer, vimpel, skvettlapp, speil og horn.